[{"text_idx": "#000013", "text": "Galw ar y Comisiynydd i flaenoriaethu pobl a bod yn fwy cadarn gyda chyrff sy'n torri'r Safonau"}, {"text_idx": "#000015", "text": "Mewn rali yng Nghaerfyrddin heddiw fe wnaeth Dafydd Iwan ddweud nad oes lle i anobeithio yn wyneb y cwymp yng nghanran siaradwyr Cymraeg, ac mai yn y frwydr y mae ein gobaith ni.\nAtegodd Cymdeithas yr Iaith hynny gan ddweud nad anobeithio sydd ei angen ond gweithredu."}, {"text_idx": "#000017", "text": "Dywedodd Dafydd Iwan yn dweud wrth y rali:\n\"Rhaid inni gymryd sylw o rybudd ystadegau'r cyfrifiad, ond ddylen ni byth anobeithio. Mae arwyddion clir fod yr ymgyrchu dros y 60 mlynedd diwethaf wedi creu chwyldro yng Nghymru, ac y mae'n bwysig ein bod yn dathlu hynny. Mae'r frwydr i ennill meddyliau a chalonnau'r Cymry, yn enwedig yr ifanc, yn parhau, ac yn y frwydr y mae'n gobaith. Ni ddaw byth i ben\""}, {"text_idx": "#000018", "text": "Ar ran Cymdeithas yr Iaith yn y sir, dywedodd Sioned Elin:\n\"Os na lwyddwn i droi'r llanw yn awr, mae'n annhebygol y bydd unrhyw gymunedau naturiol Gymraeg ar o\u0302l yn Sir Ga\u0302r erbyn y Cyfrifiad nesaf. Ond yn sicr dydy hi ddim yn amser i anobeithio, mae'n amser i weithredu. Byddwn ni'n mynd a\u0302 saith o alwadau ar Lywodraeth Cymru fel sail i Raglen Argyfwng o gamau gweithredol i adfywio'n hiaith a'n cymunedau Cymraeg.\""}, {"text_idx": "#000019", "text": "Mae mwy o luniau'r rali i'w gweld yma."}]